ভারতে জইশের দায়িত্বে শাহিনা শাহিদ, অ্যাসল্ট রাইফেল সহ গ্রেফতার চিকিৎসক

ওয়েবডেস্ক- ভারতকে টার্গেট করে একে একে সন্ত্রাসী কার্যকলাপ চালিয়ে যাচ্ছে জঙ্গিরা। ২০১৯ সালে পুলওয়ামার সন্ত্রাসী হামলা, ২০২৫ সালে কাশ্মীরে পর্যটকদের উপর জঙ্গি হামলা, আর এবার দিল্লিতে লাল কেল্লার সামনে ভয়ঙ্কর বিস্ফোরণ। জোরকদমে তদন্ত শুরু হয়েছে। দেশজুড়ে জারি হাই অ্যালার্ট।

এবার গ্রেফতার করা হয়েছে মহিলা চিকিৎসক শাহিনা শাহিদকে (Female Doctor Shahina Shahid Arrested) । শাহিনার উপর ভারতে জইশের মহিলা শাখা (Women’s wing of Jaish) , জামাত উল-মোমিনাত- (Jamaat-ul-Mominat) প্রতিষ্ঠার দায়িত্ব দেওয়া হয়েছে। উত্তরপ্রদেশ থেকে তাকে গ্রেফতার করা হয়েছে। জামাত উল-মোমিনাত-এর নেতৃত্বে রয়েছে জেইএম প্রতিষ্ঠাতা পাকিস্তানের মাসুদ আজহারের বোন সাদিয়া আজহার।।

ফরিদাবাদে (Faridabad) বিস্ফোরক উদ্ধারের ঘটনায় লখনউয়ের চিকিৎসককে গ্রেফতার করা হয়েছে বলে শাহিনা শাহিদকে দিল্লি পুলিশের সূত্র জানিয়েছে। ভারতে শাহিনার উপর জেইএম-এর মহিলা শাখা, জামাত উল-মুমিনাত এর ভারত শাখার দায়িত্ব দেওয়া হয়েছিল।

সাদিয়া আজহারের স্বামী ইউসুফ আজহার কান্দাহার ছিনতাইয়ের মূল পরিকল্পনাকারী ছিলেন। গত ৭ মে অপারেশন সিঁদুরের সময় নিহত হন।

আরও পড়ুন- “কাউকে ছাড়ব না,” দিল্লি বিস্ফোরণ নিয়ে বিরাট বার্তা মোদির

সূত্রের খবর, শাহিনা শাহিদ লখনউয়ে লালবাগের বাসিন্দা। ফরিদাবাদে বিস্ফোরক উদ্ধার পর তাকে গ্রেফতার করা হয়। তার গাড়ি থেকে এই অ্যাসল্ট রাইফেল উদ্ধার করা হয়েছে।

শাহিনা আল-ফালাহ বিশ্ববিদ্যালয়ের (Al-Falah University) সঙ্গে যুক্ত। এই বিশ্ববিদ্যালয়ের সঙ্গে যুক্ত রয়েছে আরও বেশ কয়েকজন চিকিৎসক যারা ফরিদাবাদ-কাণ্ডে যুক্ত। বিস্ফোরক-সহ ধৃত মুজাম্মিলের সঙ্গে শাহিনার ঘনিষ্ঠ যোগাযোগ রয়েছে বলে খবর। ফরিদাবাদে তার দুটি ভাড়া করা ঘর থেকে ২,৯০০ কেজি বিস্ফোরক এবং দাহ্য পদার্থ উদ্ধারের মুজাম্মিলকে গ্রেফতার করা হয়। জম্মু-কাশ্মীরের যুবক, ডাক্তার মুজাম্মিল আল ফালাহ বিশ্ববিদ্যালয়ের চিকিৎসক ছিলেন। এই কলেজটি দিল্লি থেকে ৪৫ কিলোমিটার দূরে অবস্থিত।

দেখুন আরও খবর-